Source: https://www.poyry.fi/uutiset/finvest-oyj-julkistaa-jaakko-poyry-oyj-n-osakkeiden-myyntia-koskevan-tarjousesitteen
Timestamp: 2020-02-29 03:55:11+00:00
Document Index: 20650124

Matched Legal Cases: ['KKO ', 'KKO ', 'KKO ', 'KKO ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

FINVEST OYJ JULKISTAA JAAKKO PÖYRY OYJ:N OSAKKEIDEN MYYNTIÄ KOSKEVAN TARJOUSESITTEEN | Pöyry in Finland
Etusivu Uutiset FINVEST OYJ JULKISTAA JAAKKO PÖYRY OYJ:N OSAKKEIDEN MYYNTIÄ KOSKEVAN TARJOUSESITTEEN
PÖRSSITIEDOTE 26.3.1999
FINVEST OYJ JULKISTAA JAAKKO PÖYRY OYJ:N OSAKKEIDEN MYYNTIÄ KOSKEVAN TARJOUSESITTEEN
LISÄTIETOA KOSKIEN JAAKKO PÖYRY GROUPIN NEUVOTTELUITA ELECTROWATT ENGINEERING AG:N MUIDEN OSAKKAIDEN KANSSA
Finvest Oyj julkistaa Jaakko Pöyry Oyj:n osakkeiden myyntiä koskevan tarjousesitteen 29.3.1999. Tarjousesite on saatavissa Mandatum Pankki Oyj:n konttoreista.
Jaakko Pöyry Group käytti 11.1.1999 optio-oikeuttaan osake-enemmistön hankkimiseksi (70%) sveitsiläisestä Electrowatt Engineering AG:sta. Osakekaupan yhteydessä aloitettiin neuvottelut Electrowatt Engineering AG:n muiden osakkeenomistajien kanssa näiden osakeomistuksen vaihtamisesta Jaakko Pöyry Group Oyj:n osakkeisiin.
Electrowatt Engineering AG:n (EWE) muiden osakkeenomistajien kanssa on jatkettu keskusteluja näiden osakeomistuksen vaihtamisesta Jaakko Pöyry Group Oyj:n osakkeisiin. Neuvottelujen kuluessa Jaakko Pöyry Group Oyj on antanut 9.3.1999 tarjouksen Göhner Stiftungille tämän omistaman 20,0 prosentin omistusosuuden ostamista siten, että kauppahinta maksettaisiin Jaakko Pöyry Group Oyj:n hallussa olevilla omilla osakkeilla. Göhner Stiftung on tehnyt vastatarjouksen, jonka sisältö poikkeaa jonkin verran Jaakko Pöyry Group Oyj:n antamasta tarjouksesta. Tarjousten tason ja toteutustavan huomioon ottaen on varsin mahdollista, että kauppa toteutuu lähitulevaisuudessa. Kaupan hinnoittelu EWE:n osakkeiden osalta perustuu pääosin samoihin hinnoitteluperiaatteisiin kuin tammikuussa 1999 toteutetussa kaupassa. Jaakko Pöyry Group Oyj:n osakkeen osalta tarjouksissa käytetty hinta perustuu osapuolten näkemyksiin käyvästä markkinahinnasta. Jaakko Pöyry Group Oyj:n hallitus on päättänyt 18.3.1999 jatkaa neuvotteluja ja selvittää mahdollisuuksia ostaa myös Nordostschweizerische Kraftwerke AG:lta sen omistamat 10,0 prosenttia EWE:n osakkeista vastaavin ehdoin.